Държавен вестник, бр. 92, 2022 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  92
МИНИСТЕРСТВО
НА ПРАВОСЪДИЕТО
ДЪРЖАВНА АГЕНЦИЯ 
„НАЦИОНАЛНА СИГУРНОСТ“
ИНСТРУКЦИЯ № И-2
от 11 октомври 2022 г.
за взаимодействие между Министерството на 
правосъдието и Държавна агенция „Национал­
на сигурност“ при осъществяване дейността 
на Бюрото по защита на застрашени лица
Раздел I
Общи положения
Чл. 1. С тази инструкция се уреждат ус­
ловията и редът за взаимодействие между 
Министерството на правосъдието (МП) и 
Държавна агенция „Национална сигурност“ 
(ДАНС) при осъществяване дейността на Бю­
рото по защита на застрашени лица (Бюрото 
по защита).
Чл. 2. (1) Взаимодействието има за цел да 
осигури своевременно и законосъобразно из­
пълнение на дейностите на Бюрото по защита 
съгласно нормативната уредба.
(2) Взаимодействието между Бюрото по 
защита и ДАНС се осъществява при спазва­
не на Закона за защита на лица, застраше­
ни във връзка с наказателно производство 
(ЗЗЛЗВНП), Закона за Държавна агенция 
„Национална сигурност“ (ЗДАНС), Закона 
за защита на класифицираната информация 
(ЗЗКИ) и подзаконовите актове по тяхното 
прилагане.
Чл. 3. (1) Общото ръководство и контрол на 
взаимодействието по реда на тази инструкция 
се осъществяват от министъра на правосъдие­
то и председателя на ДАНС.
(2) Оперативното ръководство и непосред­
ствената организация на взаимодействието се 
осъществяват от ръководителя на Бюрото по 
защита и изрично оправомощен заместник-
председател на ДАНС. 
(3) За осъществяване на взаимодействието 
по тази инструкция ръководителите по ал. 2 
определят лица и точки за контакт, като вза­
имно се уведомяват за тях.
Раздел II
Области и форми на взаимодействие
Чл. 4. Взаимодействието между Бюрото по 
защита и ДАНС се осъществява чрез:
1. предоставяне на информация от инфор­
мационни фондове на ДАНС на Бюрото по 
защита;
2. оказване на взаимна експертна, опера­
тивна и техническа помощ;
3. провеждане на съвместни обучителни 
и квалификационни мероприятия по теми от 
взаимен интерес.
Раздел ІІІ
Предоставяне на информация
Чл. 5. (1) Информация от информационни 
фондове на ДАНС се предоставя на Бюрото 
по защита от председателя на ДАНС или 
оправомощено от него длъжностно лице.
(2) Информацията по ал. 1 включва:
1. данни за заплаха спрямо лица, на ко­
ито е предоставена специална защита, или 
такива, за които има отправено предложение 
за предоставяне на специална защита, както 
и данни за техни контакти и връзки;
2. данни за средата за сигурност и за очак-
вани и възможни рискове, включително за 
заплаха от тероризъм и екстремизъм, във 
връзка с лица, на които е предоставена спе­
циална защита, или такива, за които има 
отправено предложение за предоставяне на 
специална защита.
(3) Информацията по ал. 1 включва и 
други данни, свързани с изпълнението на 
специфичните служебни дейности на Бю­
рото по защита по § 1 от допълнителната 
разпоредба на ЗЗЛЗВНП.
(4) Информацията по ал. 1 – 3 се предо-
ставя на Бюрото по защита след получено 
писмено запитване от ръководителя на Бю­
рото по защита.
(5) Запитването по ал. 4 за предоставяне 
на информация по ал. 1 – 3 съдържа данни 
в обем, позволяващи еднозначното иденти­
фициране на лицата, по отношение на които 
се иска информация.
(6) Запитването по ал. 4 се регистрира в 
деловодството на ДАНС и незабавно се пре­
праща на специализирана административна 
дирекция „Координация и информационно-
аналитична дейност“ – ДАНС.
(7) Информацията се предоставя на Бю­
рото по защита във възможно най-кратък 
срок съобразно технологично необходимото 
време за извършване на проверка в инфор­
мационните фондове на ДАНС, но не по-
късно от 3 работни дни от регистриране на 
запитването.
(8) Предоставянето от ДАНС на инфор­
мация по ал. 1 – 3 се извършва при спазване 
на принципа „необходимост да се знае“ по 
смисъла на ЗЗКИ.
Раздел IV
Провеждане на съвместни обучителни и 
квалификационни мероприятия по теми от 
взаимен интерес
Чл. 6. (1) Държавна агенция „Национална 
сигурност“ и Бюрото по защита могат да си 
взаимодействат в областта на професионал­
ното обучение чрез провеждане на съвместни 
обучителни и квалификационни мероприятия 
по теми от взаимен интерес.